الخديوى اسماعيل

100 px|right
الخديوى اسماعيل باشا (31 ديسمبر 1830 – 2 مارس 1895) حاكم مصر و السودان. خامس حكام مصر من اسرة محمد على. ابن ابراهيم باشا و حفيد محمد على باشا ، حكم من 19 يناير 1863 لغاية ما اتعزل سنة 1879. بعد ما كان والى اتلقب بلقب " خديوى " سنة 1867 ، و حصر وراثة العرش فى ولاده بس. فى عهده افتتحت قناة السويس للملاحه العالميه ، لكن ديونه و سياسته الماليه الوحشه ادت لعزله فى يونيه 1879 ، و اتنصب مكانه ابنه محمد توفيق خديوى على مصر. اتوفى فى الأستانه و اندفن فى مصر. اتبنت فى عهده دار الاوبرا المصريه و جنينة الحيوانات و امر ببنا مدينة الاسماعيليه سنة 1863 و اتسمت على اسمه. فى عصره اتمثلت اول مسرحيه فى مصر و زى فيها اسحق نقاش و سليم نقاش. خلفه ابنه محمد توفيق.

 التعليم فى عصره 
سمى عصر اسماعيل بعصر الاحياء فى التعليم والسبب فى انه اعاد احياء مشروعات محمد على انه كان فى بعثة الامراء اللى بعتها محمد على لاوربا

وقعد فترة كبيرة فى فرنسا اتشبع فيها بالثقافة الاوربية وحب ان مصر تكون حتة من اوربا فاهتم بالتعليم وعمل اول مجلس نيابى فى مصر 1866 و كان اسمه مجلس شورى النواب و كان استشارى ارشادى

عمل فى اول حكمه رواج وازدهار اقتصادى وده خلاه يقدر يصرف على التعليم كويس

بدأ البداية الطبيعية لاحياء التعليم
 رجع ديوان المدارس
 ابتدا بالمدارس الابتدائية فالتجهيزية فالخصوصية
 اعتمد على العناصر الوطنية وببالخصوص 4 عناصر رفاعه الطهطاوى - على مبارك - يعقوب ارتين - محمد شريف باشا
فصل اسماعيل التعليم المدنى عن التعليم العسكرى

عمم اسماعيل التعليم فى المرحلة الاولى وطور الكتاتيب وحدثها وعمل ليها لايحة اسمها لايحة رجب سنة 1284هجرية

اهتم بتعليم البنات وعمل مدرسة اسمها(السنية) سنة 1873 تحت اشراف رفاعة الطهطاوى و كانت مدة الدراسة بيها 5 سنين اربع سنين دراسة عامة و السنة الخامسة دراسة اقتصاد

اهتم اسماعيل باعداد المدرس تحت اشراف على مبارك انشأ مدرسة ( المعلمين الناصرية) اللى هى دار العلوم دلوقتى

فى عهده كان بداية الاهتمام بالتعليم الازهرى اللى كان عشوائى قبل كده فحدد له مناهج ومقررات وامتحانات

بدأ اهتمام الشعب بالتعليم بعد ما كانو بيخافوا منه ايام محمد على لان ايام محمد على كان اللى بيتعلم بيدخل الجيش اجبارى لان المدارس كانت عسكرية ايام محمد على

وكمان لغى المدارس الداخلية وخلاها كلها مدنية عادية

 اهم أحداث عهده 
 افتتاح قناة السويس
 عمل اول مجلس نيابى فى مصر 1866 و كان اسمه مجلس شورى النواب
 الحملة المصريه على بلاد الحبشه

 أهم أعمال الخديو اسماعيل 
تجميل وتحديث القاهرة والاسكندرية
 أعمال واضحة من عصر الخديو لاسماعيل:
 تحديث واعادة تخطيط القاهرة والمدن الكبرى لكى تضاهى العواصم والمدن الاوروبية الكبيرة.
• ادخال أعمدة الانارة بالشوارع مستخدمة غاز الاستصباح (غاز الفحم)
• رصف طرق العاصمة والمدن الكبرى) ومنها طريق الهرم وشارع عبد العزيز) اللى افتتح تمهيدا لزيارة السلطان عبد العزيز!
• مد أنابيب الميه ، للشرب والأغراض التانيه.
• ادخل مظاهر الحياة الاجتماعية الحضرية الحديثة ؛
 الزى ، البدلة الاستانبولى ، لتنافس الجبة والقفطان.
 الركايب ، عربة الخيل ال "كوبيل"- Cupé ، بدلا من البغال!
• التوسع فى انشاء الحدائق العامة زى جنينة الأورمان وجنينة الأسماك وجنينة الأزبكية بالقاهرة، وجنينة الشلالات بالاسكندرية.

 زوجاته ومستولداته و أبناؤه 
تصغير|يسار|الخديوى اسماعيل فى اواخر أيامه
 المرات / المستولده اولاده منها شفق نور هانم الخديوى توفيق نور فلك هانم السلطان حسين كامل فريال هانم الملك فؤاد الأول صافيناز هانم  زى ملك هانم الأمير حسن باشا جانانيار هانم الأمير ابراهيم حلمي، والأميرة زينب هانم جهان شاه قادين الأمير محمود حمدى شهرت فزا هانم الأميرة توحيدة، و الاميره فاطمه اسماعيل زى جهان قادين الأميرة جميلة فاضل نشئة دل قادين الأميرة أمينة بزم عالم  جشم آفت هانم  حور جنان قادين الأميرة أمينة فلك نار قادين الأمير رشيد بك جمال نور قادين الأمير على جمال باشا

 شوف 
 اسرة محمد على
 محافظة الاسماعيليه
 حكام عيلة محمد على باشا
 افراح الأنجال
150 px|center

       محمد سعيد    حكم: 19 يناير 1863 - 1879   الخديوى محمد توفيق 

تصنيف:مواليد 1830
تصنيف:وفيات 1895
تصنيف:اسرة محمد على
تصنيف:حكام مصر
تصنيف:تاريخ مصر العلويه
تصنيف:مصريين البانيين
تصنيف:واخد لقب سير
تصنيف:مصر فى عهد اسماعيل